
ŠAKIŲ RAJONO SAVIVALDYBĖS  TARYBA

SPRENDIMAS

DĖL MOKINIŲ PAVEŽĖJIMO KELEIVINIU TRANSPORTU

ORGANIZAVIMO IR VAŽIAVIMO IŠLAIDŲ KOMPENSAVIMO

TVARKOS APRAŠO TVIRTINIMO

2008 m. liepos 24 d. Nr. T-241
Šakiai


Savivaldybės taryba, vadovaudamasi Lietuvos Respublikos švietimo įstatymo (Žin., 1991, Nr.23-593; 2003, Nr.63-2853) 36 str. 1 d. ir Transporto lengvatų įstatymo (Žin., 2000, Nr.32-890) 6 str.  1 ir 2 p., nusprendžia:


1. Patvirtinti savivaldybės teritorijoje esančių bendrojo lavinimo mokyklų, papildomo ugdymo įstaigų, globos namų, Marijampolės profesinio rengimo centro Kudirkos Naumiesčio skyriaus ir Gelgaudiškio specialiosios mokyklos mokinių pavėžėjimo keleiviniu transportu organizavimo ir važiavimo išlaidų kompensavimo tvarkos aprašą (pridedama).


2. Pripažinti netekusiu galios savivaldybės tarybos 2004 m. sausio 29 d. sprendimą Nr.T-19 „Dėl moksleivių nemokamo važiavimo keleiviniu transportu organizavimo ir išlaidų kompensavimo tvarkos tvirtinimo“.

Meras





Juozas Bertašius

                           PATVIRTINTA

                                                                           Savivaldybės tarybos 

   2008 m. liepos 24 d. sprendimu Nr. T-241

MOKINIŲ PAVEŽĖJIMO KELEIVINIU TRANSPORTU

ORGANIZAVIMO IR VAŽIAVIMO IŠLAIDŲ KOMPENSAVIMO

TVARKOS APRAŠAS
I.Bendrosios nuostatos


1.Mokinių pavežėjimo keleiviniu transportu organizavimo ir važiavimo išlaidų kompensavimo tvarkos aprašas (toliau Aprašas) nustato:


1.1. kaime gyvenančių mokinių pavežėjimą į rajono savivaldybės bendrojo

lavinimo mokyklas, papildomo ugdymo įstaigas, Pedagoginės psichologinės tarnybos  konsultacijas, rajoninius mokinių tarybos organizuojamus renginius, sportines varžybas, olimpiadas bei konkursus, Vaikų globos namus, Gelgaudiškio specialiąją mokyklą, Marijampolės profesinio rengimo centro Kudirkos Naumiesčio skyrių ;

1.2. 1-12 klasių mokinių  švietimo įstaigų darbo dienomis ar kitų renginių metu važiavusių į švietimo įstaigas iki 40 kilometrų ir atgal mokinio pažymėjime nurodytu maršrutu vietinio ir tolimojo reguliaraus susisiekimo autobusais važiavimo išlaidų kompensavimą vežėjams tvarką.

1.3. Vaikų globos namuose bei bendrabučiuose gyvenančių mokinių pavežėjimo mokinio pažymėjime nurodytu maršrutu  vietinio ir tolimojo reguliaraus susisiekimo autobusais ir kelionės išlaidų kompensavimo tvarką.
II. Vartojamos sąvokos ir apibrėžimai


2.1. vežėjai  -  juridiniai asmenys, turintys licenzijas vežti keleivius reguliaraus susisiekimo autobusais pagal patvirtintus autobusų maršrutus;


2.2. reguliarūs reisai  -  reisai, kuriais keleiviai vežami nustatytu maršrutu, laikantis iš anksto nustatytų tvarkaraščių. Kelionės metu keleiviai paimami ir išlaipinami tam tikslui įrengtose stotelėse;


2.3. mokinių vežiojimas  -  mokinių nuvežamas į mokyklą ir parvežimas

iki patvirtintuose maršrutuose nurodytų stotelių.


2.4. kaime gyvenantys mokiniai – gyvenamosiose vietovėse, išskyrus Šakius, gyvenantys mokiniai.

III. Tikslai


3.1. užtikrinti rajono savivaldybės mokinių pavežėjimą keleiviniu transportu į mokyklą ir atgal;


3.2. tobulinti mokinių vežiojimo sistemą rajono savivaldybės teritorijoje; 


3.3. garantuoti efektyvų lėšų, skiriamų mokinių pavežėjimui organizuoti, panaudojimą.

IV. Aprašas galioja


4.1. kaime gyvenantiems bendrojo lavinimo mokyklų priešmokyklinio ugdymo grupių ir 1-12 klasių mokiniams:


4. 1.1.  važinėjantiems į bendrojo lavinimo mokyklas;


4.1.2.  kaime gyvenantiems ir papildomo ugdymo įstaigas lankantiems 

rajono savivaldybės mokiniams;


4.1.3. kaime gyvenantiems ir Pedagoginės psichologinės tarnybos konsultacijas lankantiems mokiniams;


4.1.4.  kaime gyvenantiems ir į rajoninius mokinių tarybos ar švietimo ir sporto skyriaus organizuojamus renginius vykstantiems mokiniams;


4.2. vaikų globos namuose, bendrabučiuose gyvenantiems mokiniams;


4.3.   Marijampolės profesinio rengimo centro Kudirkos Naumiesčio

skyriaus mokiniams;


4.4.  Gelgaudiškio specialiosios mokyklos mokiniams. 

V. Mokinių pavežėjimo organizavimas


5. Mokinių pavežėjimą organizuoja Šakių rajono savivaldybės administracijos švietimo ir sporto skyrius(toliau Skyrius).


6. Vežėjas iki einamųjų metų rugsėjo 1 dienos pateikia skyriui ir mokykloms, kurių mokinius jis vežios, patvirtintus aptarnaujamų maršrutų sąrašus, kuriuose nurodytas maršruto laikas, stotelių pavadinimai, atstumai tarp stotelių, važiavimo bilieto kaina nuo stotelės iki stotelės, vieno kilometro kaina pagal maršrutus. Mokslo metų eigoje maršrutų tvarkaraštis gali būti tikslinamas.


7. Mokslo metų pradžioje švietimo įstaigos pateikia Skyriui važinėjančių mokinių sąrašus, patvirtintus įstaigos vadovo. Sąrašuose turi būti nurodyta:

 mokinio vardas, pavardė,  klasė, autobuso važiavimo maršrutas, stotelės (nuo kurios ir iki kurios mokinys važiuoja), autobuso išvykimo iš stotelės laikas (į mokyklą ir iš mokyklos)  .


8. Skyrius ,vadovaudamasis mokinių vežiojimą reglamentuojančiais dokumentais, suderina mokinių sąrašus ir pateikia Vežėjui.


9. Šakių rajono savivaldybės administracija metams ne konkurso tvarka sudaro sutartis su Vežėjais, kurių maršrutai tinka rajono savivaldybės mokiniams vežioti.


10. Skyrius įsigyja ir išduoda vienkartinius arba terminuotus bilietus ugdymo įstaigų vadovams, vadovaudamasis Lietuvos Respublikos Finansų ministerijos  1992 m. spalio 15 d. raštu Nr.96 „Dėl griežtos apskaitos dokumentų blankų gaminimo, laikymo, apskaitos ir panaudojimo tvarkos“. 


11. Ugdymo įstaigos išduoda mokiniams Lietuvos Respublikos Švietimo ir mokslo ministerijos patvirtintus  Mokinio pažymėjimus ir nustatyto pavyzdžio nemokamus vienkartinius autobusų bilietus.


12. Savivaldybės administracijos  Švietimo ir sporto skyriaus vedėja, ugdymo įstaigų vadovai, savo įsakymais paskiria darbuotojus, atsakingus už vienkartinių arba terminuotų bilietų išdavimą, pildymą ir atsiskaitymą.


13. Ugdymo įstaigų vadovai savo įsakymais patvirtina vienkartinių arba terminuotų bilietų išdavimo ir atsiskaitymo tvarką.


14. Vienkartiniai arba terminuoti pravažiavimo bilietai mokiniams išduodami juos pilnai užpildžius, nurodant mokyklos pavadinimą, mokinio vardą, pavardę, mokinio pažymėjimo numerį,   stotelių pavadinimą, važiavimo datą ir laiką

VI. Važiavimo išlaidų kompensavimas


15. Šakių rajono savivaldybė kompensuoja važiavimo išlaidas savo teritorijoje esančių švietimo įstaigų mokiniams  visais Aprašo 4-me skyriuje išvardintais atvejais ir:


15.1. papildomo ugdymo įstaigų mokiniams, lankantiems jas ne darbo dienomis;


15.2. mokiniams, vykstantiems į sporto varžybas, olimpiadas bei konkursus darbo ir ne darbo dienomis;  


15.3. Marijampolės profesinio rengimo centro Kudirkos Naumiesčio skyriaus ir Gelgaudiškio specialiosios mokyklos mokiniams, važiojantiems į mokymo įstaigą ir grįžtantiems,  vienkartiniame arba terminuotame  autobuso biliete nurodytu maršrutu vietinio bei tolimojo reguliaraus susisiekimo autobusais, kompensuojamos visos važiavimo išlaidos;


15.4. Vaikų globos namuose bei ugdymo įstaigų bendrabučiuose gyvenantiems mokiniams, važiuojantiems mokinio pažymėjime nurodytu maršrutu vietinio ar tolimo reguliaraus susisiekimo autobusais,   kompensuojamos visos važiavimo  išlaidos. 
VII. Vežėjų išlaidų (negautų pajamų) kompensavimo (atlyginimo) tvarka


16. Už mokinių vežimą negautos pajamos vežėjams atlyginamos pagal sutartis, sudarytas tarp vežėjų ir savivaldybės administracijos.


17. Vežėjai kiekvieną  mėnesį, bet ne vėliau kaip iki kito mėnesio 5 d., pateikia savivaldybės administracijos Centralizuotos buhalterijos skyriui vadovo ir buhalterio patvirtintas suvestines ataskaitas apie surinktus iš keleivių-mokinių nemokamų bilietų šakneles, sąskaitą-faktūrą, bei bilietų šakneles antspauduotame voke.


18. Taisytos, subraukytos, neaiškiai užpildytos bilietų šaknelės laikomos negaliojančiomis ir už jas vežėjams nekompensuojama.


19. Nustatytų ataskaitų formų pavyzdžių neatitinkančios, nepilnai užpildytos, parašu ir antspaudu nepatvirtintos, su skaičiavimo ir kitomis klaidomis pateiktos ataskaitos po vežėjų ataskaitų už tą patį ataskaitinį mėnesio įvertinimo, grąžinamos vežėjui, kuris gali jas ištaisyti ir pateikti ne vėliau kaip iki kito ataskaitų pateikimo termino.


20. Nustačius netinkamai užpildytų nemokamų bilietų šaknelių atvejus, kai už jas jau buvo kompensuota, suma, išmokėta už taisytas, subraukytas, neaiškiai užpildytas šakneles, išskaičiuojama iš  kito ataskaitinio kalendorinio mėnesio šio vežėjo išlaidų (negautų pajamų).


21. Savivaldybės administracijos Centralizuotos buhalterijos skyrius apmoka vežėjams jų pateiktas sąskaitas – faktūras per 20 kalendorinių dienų po jų gavimo.

VIII. Atsakomybė


22. Už mokinių pavežėjimo keleiviniu transportu organizavimą, vienkartinių arba terminuotų nemokamų bilietų išdavimo mokykloms apskaitą atsakingas savivaldybės administracijos švietimo ir sporto skyrius.


23. Už tai, kad laiku pagal pateiktus dokumentus būtų atsiskaityta su vežėjais, atsakingas Centralizuotos buhalterijos skyrius.


24. Už tai, kad būtų pateikiamos tinkamai užpildytos bilietų šaknelės ir ataskaitos apie surinktas iš keleivių-mokinių bilietų šakneles atsako vežėjai ir ugdymo įstaigos. Vežėjai taip pat atsako už pateiktų ataskaitų duomenų teisingumą.  

IX. Kontrolė


25. Savivaldybės administracijos švietimo ir sporto skyrius turi teisę patikrinti nemokamų bilietų išdavimo tvarką ir šių bilietų vykdomą apskaitą mokyklose.

